CELEX: 32017R0183
Language: lv
Date: 2017-01-27 00:00:00
Title: Komisijas Īstenošanas regula (ES) 2017/183 (2017. gada 27. janvāris) par atsevišķu preču klasifikāciju kombinētajā nomenklatūrā

3.2.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/16
               
            KOMISIJAS ĪSTENOŠANAS REGULA (ES) 2017/183
      (2017. gada 27. janvāris)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 27. janvārī
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektorāta
            
            
               ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Izstrādājums (tā sauktais “saliekamais tatami paklājs”), izgatavots no EVA (etilēna-vinilacetāta), 100 × 100 cm plākšņu veidā, ar neslīdošu virsmu, aptuveni 3 cm biezs. Plāksnēm ir savstarpējas savienošanas sistēma, kuras pamatā ir mozaīkmīklu princips, tās tiek stingri noliktas uz citas virsmas un tādējādi veido paklāju.
                     Izstrādājums paredzēts, lai paklāja šūnveida struktūra aizsargātu ķermeni, amortizējot triecienus, kas rodas dažādu sporta (piemēram, jogas, vingrošanas vai cīņas mākslas) nodarbību laikā. “Saliekamais tatami paklājs” ir arī veidots tā, lai kalpotu par trokšņa, karstuma un mitruma izolētāju. Tādējādi paklājs aizsargā pret bojājumiem virsmu, kas ir zem tā, un aizsargā cilvēkus, kuri darbojas dažādos citos veidos, piemēram, ja to lieto bērnistabās vai mākslinieku vajadzībām.
                     Sk. attēlu (*1).
                  
                  
                     3918 90 00 
                  
                  
                     Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3918  un 3918 90 00  formulējumu.
                     Klasificēšana pozīcijā 9506  pie vingrošanas, vieglatlētikas, smagatlētikas, citu sporta veidu, brīvā dabā spēlējamo spēļu rīkiem un inventāra nav iespējama, jo nesalikts plastmasas grīdas segums ir izmantojams ne vien sportam, bet tas arī aizsargā virsmas un cilvēkus, kuri nodarbojas citādos veidos.
                     Tādējādi izstrādājums ir klasificējams atbilstīgi materiālam (plastmasai), no kā tas sastāv.
                     Tāpēc izstrādājums ir klasificējams pie plastmasas segumiem grīdai ar KN kodu 3918 90 00 .
                  
               
            
         
            (*1)  Attēls pievienots tikai informācijai.